Σταθερές Συγκοινωνίες

Η «Σταθερές Συγκοινωνίες Μονοπρόσωπη Ανώνυμη Εταιρεία» (ΣΤΑ.ΣΥ. Μ.Α.Ε.) είναι κρατική μεταφορική εταιρεία με δραστηριότητα την αξιοποίηση και λειτουργία των δημοσίων αστικών μέσων σταθερής τροχιάς της Αθήνας, δηλαδή του Μητροπολιτικού Σιδηροδρόμου και του Τροχιοδρόμου στην Περιφέρεια Αττικής. Ιδρύθηκε με τον ν.3920/2011 ΦΕΚ 33/Α/3-3-2011  ως μετονομασία της Αττικό Μετρό Εταιρεία Λειτουργίας (Α.Μ.Ε.Λ. Α.Ε.), στην οποία επίσης ταυτόχρονα συγχωνεύθηκαν οι ΤΡΑΜ Α.Ε. και Ηλεκτρικός Σιδηρόδρομος Αθηνών-Πειραιώς Α.Ε. (Η.Σ.Α.Π. Α.Ε.) στο πρίσμα της γενικότερης εξυγίανσης του δημοσίου τομέα και αναδιάρθρωσης των αστικών συγκοινωνιών. Η ΣΤΑΣΥ είναι εταιρεία παροχής συγκοινωνιακού έργου (ΕΠΣΕ) και θυγατρική του ΟΑΣΑ (Ο.Α.Σ.Α. Μ.Α.Ε.).

Πρωτεύων στόχος της συνένωσης των 3 εταιρειών ήταν η εξοικονόμηση πόρων μέσω της δημιουργίας οικονομιών κλίμακας και –λόγω της συμπληρωματικότητάς τους– η εδραίωση των μέσων σταθερής τροχιάς στη συνείδηση των πολιτών του Λεκανοπεδίου και των επισκεπτών της πόλης, ως η πρώτη επιλογή για τις μετακινήσεις τους. 

Η Εταιρεία αποτελεί νομικό πρόσωπο ιδιωτικού δικαίου (Ν.Π.Ι.Δ.), που υπηρετεί σκοπούς κοινής ωφέλειας, υπάγεται στην κατηγορία των οργανισμών και επιχειρήσεων του ευρύτερου δημόσιου τομέα και λειτουργεί ως οντότητα δημοσίου συμφέροντος με βάση τις διατάξεις του Ν. 4308/2014.

Ως Εταιρεία Παροχής Συγκοινωνιακού Έργου (Ε.Π.Σ.Ε.), συντονίζεται και ελέγχεται από τον Οργανισμό Αστικών Συγκοινωνιών Αθήνας (Ο.Α.Σ.Α. M.Α.Ε.), υπό την εποπτεία του Υπουργείου Υποδομών και Μεταφορών. Βάσει των Ν. 4389/2016 και 4512/2018 ο Όμιλος ΟΑΣΑ (Ο.Α.Σ.Α. M.Α.Ε. – Ο.ΣΥ. M.Α.Ε. – ΣΤΑ.ΣΥ. M.Α.Ε.) μεταβιβάστηκε στην Ελληνική Εταιρεία Συμμετοχών & Περιουσίας. 

 Έργα σε Εξέλιξη 

 Αναβάθμιση και εκσυγχρονισμός 14 συρμών της Γραμμής Πειραιάς  – Κηφισιά (πράσινη γραμμή 1) 
 Ανάκτηση ενέργειας μέσω της αναβάθμισης 2 Υ/Σ έλξης 

 Στόλος 
Ο επιβατικός στόλος της εταιρείας περιλαμβάνει:
 Γραμμή  Συρμοί  Οχηματοχιλιόμετρα  Επιβάτες  1  42  13.312.000  59.514 εκατ. 2 & 3  66 (7 διρευματικοί)  36.586.000  132.073 εκατ. Τραμ  60  2.190.000  11.200 εκατ.

 Δίκτυο 
  Μετρό 

 Γραμμή  Διαδρομή  Πλήθοςσταθμών Μήκος (χλμ.) Διάρκεια διαδρομής  Πρώτο τμήμα  Εγκαίνια πρώτου τμήματος Τελευταία επέκταση / σταθμός  Παράδοση τελευταίας  επέκτασης / σταθμού  Πειραιάς – Κηφισιά 2425,7 51 λεπτά Πειραιάς – Θησείο 1869 Νερατζιώτισσα 2004 Ανθούπολη – Ελληνικό 2018,7 32 λεπτά Σεπόλια – Σύνταγμα 2000 Άγιος Δημήτριος – Ελληνικό 2013 Δημοτικό Θέατρο – Αεροδρόμιο 2747,3 59 λεπτά Σύνταγμα – Εθνική Άμυνα Νίκαια – Δημοτικό Θέατρο 2022

  Τραμ 

ΓραμμήΔιαδρομήΠλήθος στάσεωνΜήκος (χλμ.)Διάρκεια διαδρομήςκέντρο|25x25εσ|Γραμμή 6 (Τραμ Αθήνας)Σύνταγμα – Πικροδάφνη199,6 33⭣/35⭡ λεπτάκέντρο|25x25εσ|Γραμμή 7 (Τραμ Αθήνας)Ακτή Ποσειδώνος – Ασκληπιείο Βούλας43 (37⭣/38⭡)18,254⭣/59⭡ λεπτά
 Δείτε επίσης 

 Οργανισμός Αστικών Συγκοινωνιών Αθηνών
 Οδικές Συγκοινωνίες

 Παραπομπές 

 Εξωτερικοί σύνδεσμοι 
 stasy.gr (Η επίσημη ιστοσελίδα)

*